PRIMĂRIA MUNICIPIULUI SATU MARE

SERVICIUL INVESTIȚII, GOSPODĂRIRE – ÎNTREȚINERE

DIRECŢIA ECONOMICĂ

NR. 3.576/ 20.01.2022

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

 Serviciul Investiții, Gospodărire-Întreținere și Directorul executiv al Direcției economice formulează următorul:

**RAPORT DE SPECIALITATE**

la proiectul de hotărâre privind aprobarea actualizării indicatorilor tehnico-economici la obiectivul de investiţie **Modernizare infrastructură educațională Grădinița nr.7**

 Având în vedere creșterile prețurilor la materialele prime în ultima perioadă, generată de impactul pandemiei cu virusul SARS COV 2, indicatorii tehnico – economici ai investiției fiind actualizați ultima dată în 2019, se impune actualizarea valorilor aferente dotărilor din devizul general.

 Estimările proiectantului din anul 2019 în privința costurilor de achiziție a dotărilor la acest obiectiv de investiție este depășit, nefiind posibilă furnizarea lor la prețurile estimate în 2019. Pentru a actualiza valoarea acestor produse pe categorii s-au solicitat oferte de preț de la mai multe societăți comerciale, valoarea medie a ofertelor reprezentând valoarea estimată a achiziției de dotări.

 Creșterea valorilor estimate pentru dotări este de 275.586,19 lei fără TVA, iar pentru alte cheltuieli neeligibile este de 24.500 lei fără TVA, rezultând o valoare totală a creșterii indicatorilor de 300.086,19 lei fără TVA.

 Raportat la prevederile art. 41, art. 44, aliniat (1) din Legea nr. 273/2006 privind finanțele publice locale, cu modificările și completările ulterioare, potrivit cărora: ” ….. Cheltuielile pentru investiții publice și alte cheltuieli de investiții finanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițial și, respectiv, rectificat, și se aprobă de autoritățile deliberative…… Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art. 38. ….. Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative….”

Raportat și la prevederile art. 129, alin (4), lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții,

Ținând cont și de documentația suport (Referatul privind înaintarea spre avizare Comisiei tehnico-economice a indicatorilor tehnico-economici ai obiectivului de investiție ” Modernizare infrastructură educațională Grădinița nr.7”, procesul verbal al Comisiei tehnico-economice), proiectul de hotărâre se înaintează Consiliului Local al Municipiului Satu Mare cu propunere de aprobare.

 **Director executiv Șef serviciu**

 Ec.Ursu Lucica ing. Szűcs Zsigmond

Întocmit, Szucs Zsigmond 2 ex.